
R E F E R A T

privind numirea auditorului financiar la S.C. Administrarea Domeniului Public S.A.

Prin adresa cu numărul SC2009-004392/06.03.2009 S.C. Administrarea Domeniului Public S.A. solicită numirea unui auditor financiar şi durata minimă a contractului de audit financiar;

 În opinia S.C. Administrarea Domeniului Public S.A. domnul Minda Ioan-auditor financiar, care a îndeplinit funcţia de cenzor la această societate din anul 2000,  este în măsură să efectueze auditul financiar deoarece cunoaşte cel mai bine situaţia economico-financiară şi specificul societăţii;
Având în vedere oferta S.C. „Expert Contabil Minda” S.R.L. cu numărul 30/17.06.2009 potrivit căreia valoarea contractului este de 31.574,59 lei/an (conform curs BNR din data de 08.09.2009, 1 Euro = 4,2382 lei) echivalentul a 7.450 euro/an (inclusiv TVA), astfel că se încadrează în prevederile art. 19 din O.U.G. nr. 34/2006 privind atribuirea contractelor de achizitie publică, a contractelor de concesiune de lucrări publice şi a contractelor de concesiune de servicii, potrivit căruia: ,,Autoritatea contractantă are dreptul de a achiziţiona direct produse, servicii sau lucrări, în măsura în care valoarea achiziţiei, estimată conform prevederilor secţiunii a 2-a a prezentului capitol, nu depăşeşte echivalentul în lei a 15.000 euro pentru fiecare achiziţie de produse, servicii sau lucrări. Achiziţia se realizează pe bază de document justificativ, care în acest caz se consideră a fi contract de achiziţie publică, iar obligaţia respectării prevederilor prezentei ordonanţe de urgenţă se limitează numai la prevederile art. 204 alin. (2).”
Ţinând cont de prevederile Legii nr. 15/1990, privind reorganizarea unităţilor economice de stat ca regii autonome şi societăţi comerciale, actualizată;
Luând în considerare art. 111 alin (2) lit. b1 din Legea nr. 31/1990 privind societăţile comerciale, republicată, care specifică faptul că adunarea generală este obligată să numească sau să demită auditorul financiar şi să fixeze durata minimă a contractului de audit financiar;

Ţinând cont de prevederile art. 160 din Legea nr. 31/1990 privind societăţile comerciale, republicată, care specifică faptul că situaţiile financiare ale societăţilor comerciale supuse obligaţiei legale de auditare vor fi auditate de către auditori financiari - persoane fizice sau persoane juridice;

În conformitate cu prevederile art. nr. 36, alin. 2, lit. a) şi art. 45  din Legea nr. 215/2001 privind administraţia publică locală;

Având în vedere cele prezentate anterior, propunem:
· contractarea auditorului financiar, respectiv SC EXPERT CONTABIL MINDA SRL, pentru o perioadă de minim 2 ani;
· împuternicirea conducerii executive a SC Administrarea Domeniului Public SA pentru negocierea şi semnarea contractului de audit financiar. 

	DIRECTOR ,
	
	ŞEF SERVICIU,

	CULIŢĂ CHIŞ
	
	ADRIAN COLOJOARĂ

	
	
	

	ŞEF BIROU,
	
	CONSILIER,

	CRISTINA GAVRA
	
	Jr. NASTASIA MIRCEA

	
	
	

	
	
	AVIZAT JURIDIC,

	
	
	


red/dact.M.N.





                                                    Cod FP 53-01, ver. 1
